
REFERAT DE APROBARE
privind stabilirea impozitelor, taxelor și tarifelor locale pentru anul 2025 pe raza comunei Cleja, județul Bacău

Principiul autonomiei locale, stabilit prin dispozițiile OUG.57/2019 privind Codul Administrativ, cu modificările și completările ulterioare, reprezintă în esență dreptul și capacitatea efectivă a autorităților administrației publice locale de a soluționa și de a gestiona toate treburile publice care intră în sfera proprie de activitate.
În conformitate cu prevederile art.27 din Legea 273/2006 privind finanțele publice locale, cu modificările și completările ulterioare, autoritățile administrației publie locale au competența de a stabili și aproba impozitele și taxele loale în limitele și condițiile legii.
Totodată, potrivit prevederilor art.30 din același act normativ, pentru funcționarea unor servicii publie locale create în interesul persoanelor fizice și juridice, consiliile locale aprobă taxe speciale, cuantumul acestora fiind stabilit anual. Veniturile obținute din taxele speciale se utilizează integral pentru acoperirea cheltuielilor efectuate pentru înființarea servicilor publice  de interes local, precum și pentru finanțarea cheltuielilor curente de întreținere și funcționare a acestor servicii.
Stabilirea impozitelor și taxelor locale pentru anul fiscal 2025 are la bază prevederile Legii nr.227/2015 privind Codul Fiscal, care cuprind nivelurile pentru valorile impozabile, impozitele și taxele locale  și alte taxe asimilate acestora, precum și amenzile aplicabile. În baza acestei legi, Consiliul Local are competența de a stabili cota impozitelor și taxelor, când acestea se determină pe bază de cotă procentuală, precum și de a stabili cuantumul impozitelor și taxelor  prevăzute în sumă fixă, prin lege fiind stabilite limitele minime și maxime ale acestora.
De asemenea, este de competența  Consiliului Local de a stabili nivelul bonificației acordate pentru plata cu anticipație a impozitelor/taxelor, conform prevederilor art.462, alin.(2), art.467, alin.(2) și art.472, alin.(2) din Legea nr.227/2015 privind Codul Fiscal.
Ținând seama de prevederile Codului Fiscal, potrivit cărora impozitele și taxele locale constituie venituri ale bugetelor locale ale unităților administrativ-teritoriale, se impune constituirea resurselor bănești din impozite și taxe locale, care vor fi utilizate pentru cheltuielile publice a căror finanțare se asigură de la bugetul local, în condițiile legii.
Având în vedere actele normative în materie fiscală, competențele și răspunderile  autorității administrației publice locale în ceea ce privește finanțele publice locale, consider că prin veniturile proprii stabilite și prin acordarea facilităților pentru anumite categorii soiale vor putea fi satisfăute nevoile actuale ale cetățenilor.
Prin urmare, propun spre analiză consiliului Local al comunei Cleja, proiectul de hotărâre privind  stabilirea  impozitelor și taxelor locale pentru anul 2025 la nivelul comunei Cleja, județul Bacău, pe care vă rog să-l adoptați în forma inițiată. 

